GiliGold/VAD_KnessetCorpus huggingface dataset:
עודד פורר:
לא יודע, יש כל מיני דברים מאוד מאוד חשובים, אגב, אני חוזר ואומר, אני לא יודע, כמה המסר הזה עובר לממונים עליכם, שתבוא הממשלה, תגיד במדיניות שלה, אנחנו רוצים לסגור, רוצים לסגור את האולפנים, זאת אמירה לגיטימית, אני לא מסכים איתה, אני חולק עליה, אני חושב שזאת טעות במדיניות, אבל שיבואו ויגידו מה המדיניות, אז כאילו אני מבין את המדיניות, שאני רואה שמחלקים 14 מיליארד שקל לנושאים מסוימים ולא מוצאים 40 מיליון שקל לנושא אחר, אז - - -
שמואל אפלבויים:
לא, האמירות האלו, אני מקווה שהן לא מופנות אליי, אני אגיד שכאילו הבעיה של האולפנים הייתה קיימת, היא לא נולדה אתמול בבוקר, אנחנו פועלים, קיבלנו אור ירוק ממנכ"ל משרד האוצר, הנחייה אפילו, לא רק אור ירוק, הנחייה ממנכ"ל משרד האוצר, להתחיל עם משא ומתן, אפילו שנושא המקור התקציבי לנושא הזה, לא נפתר, נקבעו פגישות משא ומתן, יחד עם הסתדרות המורים, עם מזכ"לית הסדרות המורים
עודד פורר:
כמה פגישות קיימתם?
שמואל אפלבויים:
היום היא מגיעה לפגישה, זה לא ישיבת משא ומתן פורמלית, היא מגיעה לפגישה עם הממונה על השכר, בין היתר לנושא הזה והייתה כבר פגישה, אפילו שתיים אני חושב, אצל עורכת דין רבקה ורבנר שממונה ארצית על יחסי עבודה
עמי אסף:
פגישת תיווך, אדוני, בסכסוך עבודה, משרד העבודה נוטל סמכויות ומנסה לתווך בין הצדדים
שמואל אפלבויים:
אני אגיד, ההסכמים הקיבוציים זה תהליך ואנחנו רתומים לנושא הזה, זה חשוב לנו
עודד פורר:
לפחות את זה אל תגיד, כשיש נושא חשוב לממשלה, אני יודע מתי הנושא חשוב לממשלה ומה הקצב, לא של, עוד פעם, אני חוזר ואומר, לא אתה - - -
שמואל אפלבויים:
אני לא מדבר בשם - - -
עודד פורר:
זה לא נראה, אני יכול להגיד לך, זה לא נראה שהנושא חשוב לממשלת ישראל
שמואל אפלבויים:
אז אני אומר, אני לא מדבר בשם נבחרי ציבור, אני לא נבחר ציבור
עודד פורר:
לא, ממשלת ישראל, אתה נציג הממשלה פה
שמואל אפלבויים:
אני מדבר בשם משרד האוצר, על אגפיו המקצועיים, משרד האוצר רתום לנושא הזה וזה חשוב לו
עודד פורר:
 החלום שלי, תדע לך, הוא להכיר את הסמנכ"לית שלך, זה החלום שלי, אני ממש, כל פעם אני אומר, אולי אני אזכה לראות את זיו פניה, כאן בכנסת בוועדה, אני יודע שכנראה רחוב שבטי ישראל 34, כמדומני, זה משרד החינוך? או בדבורה הנביאה?
מעוז ביגון:
איפה המשרד שלה?
עודד פורר:
כן, אני פשוט חולם על זה בלילה, אני אומר, תשעה דיונים, זימנו אותה, שלחנו לה, הכנסת לא מעניינת אותה, הכנסת פשוט לא מעניינת אותה, בערך כמו שמעניין אותה האולפנים
שמואל אפלבויים:
אני יכול לרגע, אדוני, היושב ראש, מהיכרות אישית עם הסמנכ"לית המדוברת, אני חושב שהיחס הזה לא-
עודד פורר:
עם הסמנכ"לית המדוברת תרצה מישהו שיגן עליה, היא יכולה להגיע לכנסת, אגב, אני מוכן לשאת בעלויות המונית, מרחוב שבטי ישראל, או דבורה הנביאה, לכנסת ישראל
שמואל אפלבויים:
אז אני אגיד ש-
עודד פורר:
אני גם לא אבקש החזר הוצאות על זה, אני אספוג את זה
שמואל אפלבויים:
אני אגיד לאדוני היושב ראש, אני חושב שזה לגמרי לא, כאילו מהיכרות איתה זה לא הסיפור, פלוס היא לא - - -
עודד פורר:
לא הסיפור, העובדה שעובד מדינה, אני מציע לך, אל תנסה להגן על זה שעובד מדינה מתחמק, במשך תשעה דיונים, מלהגיע לכנסת
שמואל אפלבויים:
אז אני אשתמש בעובדה שאני במשרד ממשלתי אחר ולכן אני לא כפוף לבוסים שלה, זה לא החלטה שלה ואני אגיד עוד משהו, היא לא חלק מהעיכוב הוא לא קשור אליה, הוא לא נובע מ- - -
עודד פורר:
אמרת משהו מעניין, הנחייה של המנכ"ל?
מעוז ביגון:
זה לא העמדה של משרד החינוך, כמו שעכשיו נאמר
שמואל אפלבויים:
אני לא יודע, אני לא יודע אם זה הנחייה של מישהו, אני יודע שגברת סוניה פרץ היא חלק מהפתרון ולא חלק מהבעיה
עודד פורר:
אני גם חושב ככה, לכן אני במשך תשעה דיונים, ביקשתי לפגוש אותה, לא הצלחתי
מעוז ביגון:
טוב, אדוני היושב ראש, מעוז ביגון, מנהל האגף לחינוך מבוגרים במשרד החינוך שאמון על האולפנים למבוגרים
מעוז ביגון:
 אני לא יודע להגשים משאלות וחלומות, זה לא התפקיד שלי, לגבי החלום שלך, אני כן יכול להגיד שאנחנו נמצאים בעיצומה של משימה מאוד מאוד מאתגרת, המצב לא הולך ומשתפר, כמו שאמרת בתחילת הדברים, אבל אנחנו מנסים לתת את הפייט שלנו - - -
עודד פורר:
ליבי עליך, באמת, אני ממש –
מעוז ביגון:
שלוש נקודות שאני רוצה לתת פה ולתת תשומת לב, לכל הנוגעים בדבר
מעוז ביגון:
 נקודה ראשונה, דד-ליין, דיברת על דד-ליין, כל הנוגעים בדבר, יודעים שסוף מאי הוא תאריך קריטי לשנה הבאה, כל המורים צריכים לקבל החלטה והמעסיקים, מה קורה עם מורה, האם הוא רוצה לעזוב, לא לעזוב, לקבל חל"ת, לא לקבל חל"ת, סוף מאי זה הדד-ליין
מעוז ביגון:
 מבחינתי, אני יודע ש- לצערי - - -
עודד פורר:
שמעתי שהמפקחת עזבה
מעוז ביגון:
לא שאני יודע ואני יודע, יש שתי מפקחות שפרשו באוגוסט שעבר, זה לא קשור, זה לא חלק מהעניין
מעוז ביגון:
 אני כן אומר שגם אם המשא ומתן לא יסתיים, אבל אם יהיה, איזשהו משהו של ראשי תיבות, לקראת סוף החודש הזה, זה מאוד קריטי להצלחת המשימה שלנו, המשימה הזאת, באמת קריטי
עודד פורר:
מה זה, במפגש מנהלים שהיה במחוז מרכז, אני הבנתי שהמפקחת הכריזה על עזיבה שלה וגם אפילו מנתה את שמות הפורשים שהם פורשים בגלל גיל
מעוז ביגון:
יש כאלה, אנשים
עודד פורר:
הבנתי שיש הרבה מבקשי חל"ת ושבתון ושהם עוסקים כרגע בהחזרת תשובות
עודד פורר:
כנראה הרבה יקבלו תשובה שלילית
מעוז ביגון:
הרי אני לא יודע אם זה המקום להגיד פה, אבל היא פורשת, כי היא הגיעה לגיל, מה שנקרא, זה לא קשור לסיפור הזה
מעוז ביגון:
 אז זה נקודה ראשונה, מבחינת דד-ליין ומבחינתנו, גם אם אין חתימה סופית על הסכם, כי לוקח את הזמן שלו, מה שנקרא, או משהו של ראשי תיבות, או קריאת אור ירוק, לטובת המורים שבפתח, שנמצאים ולטובת מורים שאנחנו רוצים לקלוט, מאוד קריטי, זה נקודה ראשונה
מעוז ביגון:
 נקודה שנייה, צריך לדעת שאנחנו נמצאים במשימה נוספת של קליטת העולים מאתיופיה, כמבצע ממשלתי, מה שנקרא, של 3,000 עולים, שמה המצב באמת באמת קשה, צריך לקחת בחשבון שהעולים מאתיופיה לומדים יום שלם, הם לומדים בבוקר עברית ואחר הצוהריים לימודי יהדות, לקראת גיור
מעוז ביגון:
 היום זה אולי נראה מעט, אבל אני בחוסר של עשרים מורים לעולים מאתיופיה שחייבים להיות גם דוברי אמהרית, לא שאין לי מועמדים, יש לי מועמדים, עושים להם סימולציה, 5,300 בשלב מסוים, אני לא יכול לפרנס ככה משפחה והם הולכים הלאה וזה אומר שהעולים שמגיעים עכשיו, לכל המוקדם, הם יתחילו ללמוד בספטמבר, במקרה הטוב
מעוז ביגון:
 זה פשוט, אני זועק את זעקת השטח באמת, עוול מאוד קשה, זה נקודה שצריך לקחת אותה בחשבון, כי דיברנו על אוקראינה ורוסיה
עודד פורר:
יש לי שאלה למשרד הקליטה
מעוז ביגון:
והנקודה אחרונה, נושא הלמידה היברידית ושיפור שיטות ההוראה ,משקיעים בזה הרבה, לא רק במחשבה, גם במעשה ובתקציבים
מעוז ביגון:
 אותו משה שגיא, מנהל אגף תקציבים שלנו שבנושא של השכר, יש לו את העמדה שלו, בנושא של קידום ההוראה וטיוב שלה, כמה מיליונים טובים, אנחנו ממש במשימה שמתקדמים בה הרבה ובתחילת שנת הלימודים הקרובה זה כבר יהיה אופרטיבי והשנה יש התקדמות מאוד משמעותית בתחום הזה
עודד פורר:
כמה ממתינים יש?
מעוז ביגון:
הנתון לא השתנה באופן מהותי, מהפעם הקודמת
עודד פורר:
זאת אומרת, מלפני חודש עד עכשיו, כל העולים שעלו - - -
מעוז ביגון:
כן, כי פתחנו כמה כיתות והגיעו עוד ממתינים והכול, באופן כללי, אפשר לומר שמדובר על כ-5,000 ממתינים, קצת לפה וקצת לשם, אבל זו התמונה
עודד פורר:
זאת אומרת שאם הגיעו 75 אלף עולים בשנה, 70 אלף מסודרים
מעוז ביגון:
אנחנו מדברים על תלמידים אז קח מיתוך עולים, בערך 40 אחוז מזה זה תלמידים אצלנו, כי יש גם תלמידים בבית ספר, לא כמות העולים כולם, אבל אני לא יודע להגיד באחוזים
עודד פורר:
זאת אומרת 35 אחוזים?
עודד פורר:
אתה יכול להגיד לי שבערך, 28-30 אלף תלמידים מסודרים?
מעוז ביגון:
בוא נגיד שבסוף דצמבר, היה לנו 24 אלף תלמידים, מתוך מה שאמרת 35, מאז פתחנו עוד איקס כיתות, אז נגיד עוד 5,000 תלמידים ועוד 5,000 בהמתנה, כן, אנחנו מגיעים למספרים האלה
מעוז ביגון:
 שוב, זה באומדנים, זה המצב
עודד פורר:
שרי, תראי, ממה שאני מבין, ההמתנה לאולפן היא סדר גודל של חצי שנה, במקרה הטוב, שלשום היה פה דיון לגבי זה שעולים שעושים פה שינוי מעמד ויש לא מעט כאלה, מדובר באלפים, במקרה הטוב, כנראה יצטרכו להמתין, סדר גודל של חודשיים לשינוי המעמד שלהם, כתוצאה מהתהליכים שעשה משרד הקליטה, סגירת המרכזים של ה-וון סטופ שופ ושהפסיקו לקבל את העולים מרוסיה
עודד פורר:
 איך לשיטת משרד הקליטה, עובדת קליטה של עולה שמגיע לכאן, בלי מעמד, נמצא כאן, סדר גודל של חודשיים-שלושה, ללא מעמד, עד שינוי המעמד, אני לא יודע איך הוא חיי בחודשיים-שלושה האלה ורק אחר כך מתחילים לספור לו את ההמתנה של חצי שנה, איך עובדת הקליטה, מהבחינה הזאת?     אז קודם כל, מבחינת שינוי המעמד, מכיוון שזה לא היה נושא של הישיבה הזאת - - -
עודד פורר:
אני יודע, אני מדבר פשוט, אני מסתכל על הקליטה, איך קולטים ככה?
שי פירון:
אני אדבר על הקליטה, ברשותך, אדוני יושב הראש, אני רק רוצה לציין לגבי מאבק המורים, שלמרות שזה לא הטריטוריה שלנו, בשני הדיונים עד עכשיו, עם זרוע העבודה, אנחנו נכחנו, אנחנו חלק מהשיח, אנחנו נבחן אפשרויות לסייע, עדיין, לא קיבלנו מהסמנכ"לית נתונים לגבי הסכומים וכו'
שי פירון:
 עכשיו אני אעבור לגבי הקליטה, קודם כל, כפי שאנחנו חוזרים ואומרים כל הזמן, מבחינת השוברים, כולם, כל עולה שחפץ בכך, יכול היום לממש את השוברים
שי פירון:
 במקביל, אנחנו בוחנים אפשרות, מול הסוכנות למיזם משותף, כבר פנינו אליהם, למיזם משותף, אנחנו - - -
עודד פורר:
הייתה התקדמות מהדיונים
שי פירון:
אנחנו משתדלים להתקדם
עודד פורר:
יפה, יישר כוח
שי פירון:
אנחנו ממתינים למענה, אנחנו מצידנו כבר שמנו את התקציבים
שי פירון:
 אנחנו בוחנים אפשרויות, מול הרשויות, לאולפנים ברשויות, במסגרת התמיכות
שי פירון:
 אנחנו מקיימים יום שיא, כבר במהלך יוני, סוג של שולחנות עגולים כדי לדייק את המענים שיש לנו עד עכשיו ובעצם, במובן זה, אנחנו גם נותנים וה-RFI שלנו, שסיפרנו עליו בישיבות הקודמות, מחר מסתיים, קיבלנו כבר גם הצעות מעניינות, גם אותם אנחנו בוחנים, לטובת עברית מדוברת
שי פירון:
 נושא קורס דיגיטלי עם קמפוס AL מתקדם גם הוא
שי פירון:
 אנחנו נותנים פתרונות, גם עכשיו, כפתרונות ביניים, גם כפתרונות לטווח הארוך והבינוני וגם חשיבה אסטרטגית לגבי כל תהליך הקליטה
עודד פורר:
אתם נותנים תקצוב לרשויות המקומיות, לגבי אולפנים שהם פותחים על חשבונם? אני נתקל יותר ויותר, במצב שבו הרשות המקומית, עושה את מה שהממשלה לא עושה ופותחת אולפנים
שי פירון:
אז זה בדיוק מה שאני אמרתי שאנחנו בוחנים עכשיו אפשרות, אני אומר מה קיים עד עכשיו, עד עכשיו במסגרת תמיכות שלנו ברשויות המקומיות, במסגרת מבחן קליטת עולים בקהילה שאתה וודאי מכיר אותו בשם של השוטף, אנחנו מאפשרים לכל רשות מקומית, לעשות תהליכים של העצמת השפה העברית והרשות בוחרת, האם לקחת מתוך הסכום הזה, אבל זה לא זה, זה לא מה שאתה שואל ולכן - - -
עודד פורר:
זה לא זה, ביננו, זה גם לא סכום, אני יודע כמה מקבלת רשות מקומית, על כל הקליטה בקהילה
שי פירון:
אז אני אומרת לא, אני לא הייתי אומרת שזה לא סכום, כי בסך הכול מדובר על מיליונים נכבדים ואנחנו נותנים גם במסגרת - - -
עודד פורר:
לרשות מקומית?
עודד פורר:
אני אשמח לדעת על רשות מקומית שקיבלה יותר משלושה מיליון שקל, לקליטה בקהילה
שי פירון:
אוקי, אז אנחנו שמים, יש לנו גם אתה יודע - - -
עודד פורר:
לדעתי, כל תקנת הקליטה בקהילה, על כמה היא עומדת?
שי פירון:
כל תקנת קליטה בקהילה, בשוטף?
שי פירון:
	כל התמיכות ברשויות בשוטף?
עודד פורר:
תמיכה ברשויות, בקליטה בקהילה
שי פירון:
תמיכה ברשויות בקליטה בקהילה, הבסיס שלנו הוא 40 מיליון, זה לא מספיק, אנחנו בדרך כלל מגיעים ל-64
עודד פורר:
לכמה רשויות זה?
שי פירון:
כ-90 רשויות
עודד פורר:
כ-90 רשויות, תעשי את הממוצע, תראי אם את עוברת את החצי מיליון שקל, את לא עוברת
שי פירון:
אני מניחה שאתה מכיר את הנושא הזה, לא פחות, אם לא יותר ממני ומה שכן - - -
עודד פורר:
צריך לשפר את הוראת העברית
שי פירון:
שנייה, אני אתייחס להוראת העברית
עודד פורר:
אני לא נכנס, הדיון הוא לא דיון מקצועי, הדיון הוא מניפת הפתרונות, במניפת הפתרונות אחד הדברים, א', אני מברך את משרד הקליטה, תיכף נשמע מהסוכנות היהודית שבאמת זה מתקדם, ב', אני יודע שאתם שומרים על האולפנים, מרבית הדיון הוא באמת, על נושא שכר המורים באולפנים, כדי שהמפעל הזה, לא ילך לאיבוד, אבל בינתיים צריך גם מפעלים משלימים ובמפעל המשלים, יש רשויות שפותחות הרשויות המקומיות
עודד פורר:
 לוקחות מורה בפנסיה, מביאות מתנדבים, מביאים זה ועושים אולפנים
שי פירון:
אז אני אדבר על מה שקיים ועל מה שאנחנו עתידים לעשות
שי פירון:
 אז במסגרת מה שקיים, במסגרת מאגר מוסדות הלימוד שבשלב זה, בכוונתנו להאריך אותו, עד שיימצא הפתרון הנוסף, אנחנו מאריכים אותו בעוד מספר חודשים
שי פירון:
 יש לנו מספר רשויות שהמאגר הרשותי שלהם, האולפן הרשותי שלהם הוא במסגרת הספקים שלנו
שי פירון:
 בנוסף, כפי שאמרתי, אנחנו בוחנים בימים אלו, יציאה למבחן לכל קורא לתמיכה, בדיוק במה שאתה דיברת, אנחנו נעשה על זה שיח עם רשויות שמקיימות, כמו חיפה, אריאל, תל אביב וכו', כדי לדייק את המענים
עודד פורר:
אוקי, הסוכנות, רינה
רינה זסלבסקי:
שלום
רינה זסלבסקי:
 אנחנו הגשנו ל-RFI בהצעת משרד העלייה והקליטה ואנחנו מחכים ל- - -
שי פירון:
זה חוץ מהמיזם המשותף
רינה זסלבסקי:
זה חוץ מהמיזם המשותף, משרד הקליטה הציע לנו לבחון בכל זאת, למרות שבמפגש הקודם, דובר על זה שזה בלתי אפשרי, למרות זאת משרד העלייה והקליטה, בחן את זה מחדש ופנה אלינו בהצעה, לבחון את זה, זה כרגע, על שולחן ההנהלה שלנו שבוחן את האפשרות התקציבית, כי אתם יודעים, בסוכנות היהודית, מצב התקציבים, מה שהיה בינואר, לא בהכרח אותו דבר, כמו שזה במאי - - -
שי פירון:
סליחה, אני רק רוצה לדייק, רינה ברשותך, אנחנו אמרנו שלא אפשרי לתת פטור לסוכנות, אבל מיזם משותף, אנחנו בעד
עודד פורר:
מיזם משותף הוא אחד מסעיפי הפטור
רינה זסלבסקי:
כן, אז זהו, זה כרגע הנושא שנבדק, אבל במקביל - - -
עודד פורר:
רק לא הפטור של המוסדות הלאומיים
רינה זסלבסקי:
בדיוק, אבל במקביל, הגשנו ל-RFI וכרגע, האפשרות גם של השותפות נבדקת אז אנחנו מקווים לטוב, בינתיים אנחנו ממשיכים ללמד את התלמידים בכסף שכבר השקענו
עודד פורר:
תעבירי להנהלה שכדאי שאת מה שהכריזה הסוכנות היהודית בינואר, בוועדת העלייה והקליטה, אפשר יהיה לקיים גם במאי
רינה זסלבסקי:
אני גם אשמח אם גם אתה תעביר את המסר הזה בעצמך
עודד פורר:
אני אעביר גם בעצמי, אבל את מדווחת מה היה בדיון אז תגידי, אני חושב שזה סכום שבהחלט, גם יש לזה משמעות לעתיד, גם הסוכנות היהודית, אגב, גם מבחינה אסטרטגית לסוכנות היהודית, נכון להיכנס לאירוע הזה
עודד פורר:
 כן, דוברים נוספים שרצו לדבר, בבקשה
אנה מונסוב:
שלום, שמי אנה מונוסוב, אני דוקטור לפסיכולוגיה
אנה מונסוב:
 שלום לכולם ואדוני יושב הראש, ברכות על ההזמנה
אנה מונסוב:
 אני עולה חדשה וכשעליתי מיד התחלתי ללמוד באולפן והלימודים האלה היו במשך שישה חודשים, זה היה בסיס אדפטציה מושלמת, כלכלית, חברתית, תרבותית וברור והייתי פסיכולוגית, אני רוצה להדגיש במיוחד את העניין אדפטציה פסיכולוגית, חיים רגועים חשוב מאוד בזמן הקליטה
אנה מונסוב:
 היום העולים מחכים זמן רב לאולפן ומה הם אומרים בזמן הזה, אנחנו לא מרגישים שייכים, לא בחיים החברתיים, לומדים עברית בעצמנו, מחפשים אולפן פרטי טוב, הזמן היקר כשיש סל קליטה ושאפשר להתמקד בעברית, הולך לאיבוד
אנה מונסוב:
 מודים מאוד לאנשים שעוזרים, לדוגמא ברחובות נערכו 13 כיתות ללימוד עברית למבוגרים ולילדים, רמות שונות, מתקציב העירייה
אנה מונסוב:
 בחיפה לומדים בירושלים ובתל אביב יש מועדון עברית מדוברת
אנה מונסוב:
 למי שלא היה מזל כזה, הוא לא יכול לעבוד, אלא אם כן עובדים באנגלית, או בשפות אחרות ,לעיתים קרובות, אולי בחוץ לארץ, מה שגם לא עוזר לקליטה מוצלחת בארץ
אנה מונסוב:
 ללא אולפן עירוני האדפטציה העולים, תלויה ביוזמות פרטיות ואינה זמינה לכולם, לא רק להווה, אבל גם לעתיד
אנה מונסוב:
 האנשים והמדינה כולם נפגעים מכך
אנה מונסוב:
 אני חושבת שלנושא הזה יש משמעות חברתית, כלכלית, תרבותית, מספיק גדולה כדי שיוכרע ברמת המדינה
אנה מונסוב:
 תודה על תשומת הלב ועל מה שאתם עושים למען העולים
עודד פורר:
כמה זמן את בארץ?
אנה מונסוב:
מ-2016
עודד פורר:
יפה, העברית שלך בסדר גמור
עודד פורר:
 מישהו נוסף רוצה להתייחס? להוסיף?
קלרה וקסלר:
קלרה וקסלר, רכזת קליטה רחובות
קלרה וקסלר:
 אני רוצה לספר לכם משהו טוב, שרחובות, בניגוד לכל הכללים שאנחנו מספרים עכשיו, לא ממתינה ולא נרדמת
קלרה וקסלר:
 אנחנו פתחנו המון המון קורסים, לא אולפנים, אין לנו זכות לפתוח אולפנים, קורסים לאנשים, בין האנשים יש רופאים, מהנדסים, שהמדינה זקוקה להם
קלרה וקסלר:
 אנחנו יודעים כמה אנחנו יכולים להרוויח והאנשים האלה, לא לומדים חצי שנה ואחרי חצי שנה, סל הקליטה שלהם נגמר ומה הם יכולים לעשות? הם הולכים לכל העבודות המזדמנות ואז העברית שלהם הולכת בחלום שהוא לא חלום כבר שזה כבר אי אפשר לחלום
קלרה וקסלר:
 אני פשוט רוצה להגיד, אנחנו מקבלים כל יום פידבקים וכל כך הרבה אנשים מאושרים, אלה שלמדו שפה, אז בוא נעמוד במבחן שאנחנו רוצים את העלייה הזאת, כי מה שקורה בפועל, גם ילדים וגם מבוגרים שאנחנו גם רוצים אותם ונרצה אותם, כי יש חוסר ברופאים, מהנדסים במדינה, אז אנחנו צריכים להשקיע, לא להשקיע רק בישיבות, זה נהדר, אבל צריכים לעבור לשטח ושטח הוא בוער, ממש בוער, תודה רבה
עודד פורר:
 אני רוצה לסכם את הדיון, ראשית, אני רוצה לברך את הסוכנות היהודית ומשרד העלייה והקליטה שהתחלתם את התהליך למיזם משותף, כדי להרחיב את אפשרויות לימודי העברית לעולים, אני קורא למשרד העלייה והקליטה, לצאת עם קול קורא ייעודי לרשויות מקומיות, לא בתוך קליטה בקהילה, להפעלת קורסים לעברית ברשויות בתקציב הולם
עודד פורר:
 אני מחפש את המילים כדי להגיד, כמה אני מאוכזב מהעובדה שאין עדיין התקדמות ממשית מספיקה, בנושא המשא ומתן ומקווה שהדבר הזה ייפתר, עד לסוף החודש, מכיוון שכמו שגם אמר משרד החינוך, סוף מאי הוא תאריך קריטי ולכן אנחנו גם נקיים כאן ישיבת מעקב ב-29 במאי, בעשר בבוקר, כדי לראות מה התקדמתם
עודד פורר:
 אני מקווה שקצב ההתקדמות בשבועיים הקרובים, יהיה מהיר יותר ממה שהיה בארבעת החודשים האחרונים, זאת אומרת זה צריך להיות קצת אחר
עודד פורר:
 אני אבקש גם להזמין מורות של אולפנים, באופן ישיר לדיון הבא, כי לא שמענו מהם פה את המצב
עודד פורר:
 אני רואה בחומרה את ההתחמקות של משרד החינוך, מלשלוח את הסמנכ"לית שלו לדיונים, שוב ושוב ושוב, למרות דרישות ובקשות של הוועדה, אני לא משחק במשחק הזה, אני לא אפנה ליושב ראש הכנסת, אבל זה פשוט בושה, זה בושה לעובדי ציבור ולעובדי מדינה, בהתייחסות ויכול להיות, לפחות הרושם שאנחנו מקבלים כציבור, שזאת ההתייחסות של משרד החינוך, למפעל האולפנים ולכן הדבר הזה פסול, בכל קנה מידה, בין אם היא לא מגיעה מבחירתה ובין אם חמור מכך, לא יודע אפילו מה יותר חמור ובין אם בהנחיה של הממונים עליה וזה לא שאנחנו לא נהנים לראות אותך ולארח אותך כאן זה בסדר גמור
עודד פורר:
     לסיכום, אני ממש ממש ממש מפציר במשרד האוצר, אגף השכר ומשרד החינוך ובהסתדרות המורים, תמנעו ממני מלקיים עוד דיוני מעקב, אני כבר באמת, זה חצה את רף ההיגיון של דיוני המעקב על האולפנים, זה בכלל לא, עד עכשיו, אני מרגיש שהתקדמנו, אולי חצי צעד, מינואר, אולי חצי צעד, גם אם זה אומר להפעיל יותר לחץ, מבחינת צעדים ארגוניים וגם מבחינה מקצועית, משרד הקליטה פה, אני מצפה, אמרתי את זה גם לשר ואני אומר את זה גם פה, שר הקליטה צריך להפוך שולחן בממשלה, זה לא יתכן, זה בדיוק התפקיד שלו, הממשלה יש וויכוחים בין שרים, מצפים לשמוע את הקול שלו בעניין הזה, זה פשוט מצב בלתי אפשרי, בלתי אפשרי, לא תפס בעיניי ושלוות הנפש שהממשלה מתייחסת לאירוע, עכשיו אני חוזר ואומר, אם לממשלה יש אג'נדה אחרת, שתגיד, זה לגיטימי, אפשר להתווכח על האג'נדה, אבל להגיד הכול חשוב לנו, אבל אנחנו לא עושים כלום, זה נראה רע
עודד פורר:
 תודה רבה, הישיבה הזאת נעולה
עודד פורר:
אני מתכבד לפתוח את ישיבת ועדת העלייה והקליטה, הנושא תוכנית שיקום המוזיאון העירוני להנצחת הגבורה היהודית במלחמת העולים השנייה ובמערכות ישראל, שנפגע במבצע 'מגן וחץ', ב-11 במאי 2023
עודד פורר:
 אנחנו עם איזשהו צירוף מקרים מצמרר שרק במדינת ישראל, אנחנו עדים לצירופים האלה, אנחנו קיימנו ישיבה מיוחדת ב-4 במאי, לציון יום הניצחון על גרמניה הנאצית, התרשמנו מאוד מהמוזיאון במקום, סיירנו בו, לי זה לא היה הביקור הראשון, אבל בוודאי, חברי הוועדה ואחרים שהגיעו, ישיבה יחד עם ראש העיר, יחד עם וותיקי מלחמת העולם השנייה מהעיר ובאמת היה מאוד מרגש
עודד פורר:
 שבוע לאחר מכן, במתקפת טרור על מדינת ישראל, באחת מיני, למעלה מאלף הרקטות שנורו על מדינת ישראל, אחת פגעה פגיעה ישירה בבניין ברחובות שהוא הבניין הצמוד למוזיאון והמוזיאון נהרס ונפגע, מדובר על חפצים אישיים שאנשים העבירו למוזיאון כדי לשמור אותם וכדי שיתועדו ובנוסף, לצערנו, אינגה אברמיאן, זיכרונה לברכה, מצאה מותה בגיל 82, מאותה פגיעת רקטה, אינגה עלתה מארמניה, לפני כשלושים שנה, מורה לרוסית בארמניה, לבעלה היה מפעל ייצור בארמניה והמשפחה השתייכה למעמד הגבוה, הגיעו לישראל, עם כל קשיי הקליטה, בעלה שנפצע קל, עדיין מאושפז בבית החולים, אינגה שטיפלה בו, לא הספיקה להגיע למרחב המוגן, בגלל כיסא גלגלים שבעלה נדרש לו
עודד פורר:
 הם היו נשואים למעלה מחמישים שנה
עודד פורר:
 אז יש פה טרגדיה אישית, שאני חושבת שגם מצאנו לנכון, אם אנחנו מקיימים פה דיון, באמת, על השיקום, שגם אזרחים התושבים זקוקים לו, גם לציין ולהזכיר אותה שפגעה בעצם, מפגיעה ישירה
עודד פורר:
     אז כמו שאמרתי, הטיל פגע ומההדף, הבניין הסמוך ששם נמצא המוזיאון, נפגע גם, זה מוזיאון שהוקם ביוזמת מחלקת קליטת עלייה בעיריית רחובות, עם הרבה מאוד השקעה, בעיקר של העירייה, גם של משרד הקליטה, אף על פי שאני אמרתי ואומר שאני חושב שמשרד הקליטה, ראוי ונכון שישתתף יותר בעלויות הקמת המוזיאונים האלה ואני חוזר ואומר, גם בהקשר של יום הניצחון שציינו אותו בשבוע שעבר, כמיליון וחצי יהודים לחמו בצבאות הברית, במלחמת העולם השנייה, זה לא רק בצבא האדום, זה גם בצבאות האחרים, אפילו לוחמים מישראל ותושבי ישראל, כ-44 אלף לוחמים, לחמו במלחמת העולם השנייה
עודד פורר:
 רבים קיפחו את חייהם, הרוב המכריע באמת, היה בצבא האדום של יהודים שקיפחו את חייהם
עודד פורר:
 המוזיאון הזה היה עדות ואוסף של פריטים, של ווטרנים מהעיר, שפשוט הביאו, בין אם זה מכתבים ותמונות וציוד אישי והיה שם שחזור של איך חיו באותה תקופה ולצערי, הכול נהרס ונפגע באופן קשה, כזה שמצריך שיקום
עודד פורר:
      עלות הקמת המוזיאון הייתה כ-900 אלף שקל, מתקציב עיריית רחובות, משרד הקליטה תומך ב-30 אלף שקלים בשנה
עודד פורר:
 לדעתי, אנחנו רוצים לוודא כמה דברים ובזה יתמקד הדיון, אחד, זה לוודא שהמדינה מוצאת את הדרך לשקם את המוזיאון, הייתה גם אמירה מאוד ברורה של שר העלייה והקליטה, דיברתי אתו על כך גם בטלפון
עודד פורר:
 בנוסף, יש שורה ארוכה של אזרחים באותו רחוב שנפגעו וכבר ננצל את הדיון הזה כדי לשמוע מה קורה עם הפיצויים, איך התהליך הזה מתקדם
עודד פורר:
 יאמר לזכותם, אני חייב לומר וצריך לציין את זה, אנשי מס רכוש, לדעתי כבר באותו ערב הגיעו למקום וצריך לזכור, עם כל הקשיים הבירוקרטיים של כל מי שנוגע בדבר, לפחות מבחינת המדינה, באמת, עושה הכול כדי שהעסק הזה ירוץ כמה שיותר מהר,
עודד פורר:
 מנגנוני הפיצוי לאזרחים ברורים, מנגנון הפיצוי במקרה הזה, קצת פחות ולכן ביקשתי גם את הישיבה הזאת
עודד פורר:
 יש סרטון, אז אנחנו נתחיל עם איזשהו סרטון
עודד פורר:
      [הקרנת סרטון]
עודד פורר:
אילנה, בואי תספרי לנו, מה נמצא כרגע ומה המצב כרגע, מבחינת שיקום המוזיאון, איפה זה עומד?
אילנה הלן תבוריסקי:
איפה זה עומד, בקומה השנייה פועלת עמותה למען נפגעי תקיפה מינית וסביר להניח, גם הערכת שמאי ומה שמתייחס לשתי הקומות, יש לנו גם קומת מרתף, שם למען יוצאי אתיופיה, העירייה כרגע בוחנת את המצב, עד כמה הבניין ראוי וכשיר בכלל לשימוש ואז אנחנו נקבל תשובה, או שמשפצים את הבניין, או שבאמת הורסים אותו ובונים חדש
אילנה הלן תבוריסקי:
 בכל אופן, זה בניין ישן, ללא חדר ביטחון, עם חדרי מעבר מאוד מאוד קצרים, שזה בהחלט, לא נוח לאוכלוסייה המבוגרת, למרות שאנחנו מדברים פה על מוזיאון ייחודי במינו, שהוא להנצחת גבורת היהודים, הן ממלחמת העולם השנייה, כולל מערכות ישראל ובעצם, המוזיאון מקפיד לעשות סיורים ולהעביר את המסר לדור הצעיר, עדיין אנחנו צריכים לשמור, כי אוכלוסייה מכובדת ומבוגרת, צריכה להיות נוחה ונוכחת
עודד פורר:
אם אני מבין נכון, בזמן הירי, גם הייתה מתנדבת
אילנה הלן תבוריסקי:
מתנדבת שלי בספרייה, בנס בנס, היא מתנדבת חירשת, אני לא יודעת עד כמה זה נס, אבל הפעם זה היה נס גדול
עודד פורר:
לא היה לה אפילו לאן לרוץ, אם היא הייתה שומעת לא היה לה לאן לרוץ
אילנה הלן תבוריסקי:
לא היה לה לאן לרוץ, היא התקשרה אליי בזמן שהיא הרגישה נפילות של הספרים ואז איכשהו שכנעתי אותה, לא לעמוד במקום, כי גם אם הייתה קמה ורואה כל מה שמתרחש לה מול העיניים, לא הייתי יודעת מה היה קורה לה מהפגיעה הנפשית הזאת וגם המתנדב אומן היה באותו זמן וקיבל מכה
עודד פורר:
נמצאים איתנו מס רכוש?
אילנה הלן תבוריסקי:
ועוד דבר חשוב, מה שכן, אנחנו הבנו, כמו שלא הבנו לפני, שזה חשוב לתעד את כל הדבר, אנחנו התחלנו לבנות אתר בכמה שפות, אבל אני חושבת שפה, מחשוב של כל התיעודים וסריקה של כל התיעודים
אילנה הלן תבוריסקי:
 עכשיו הולכת להיות בנושא הזה טיפול
עודד פורר:
מי נמצא איתנו בקרן הפיצויים?
שלומית אבינח:
אמיר דהן
מירב כהן:
שלום לכולם, אהלן עודד
עודד פורר:
תן כמה מילים, אחד, על איך הפעילות שלכם, מול האזרחים שנפגעו שם ומה לוחות הזמנים? אני מדבר על כל הפגיעה שלא קשורה במוזיאון, אלא באזרחים שנפגעו והדירות שנפגעו ליד, הרכוש, רכבים, כל זה ואחר כך, גם תסביר לנו, מה בהקשר של המוזיאון, איך זה עובד
מירב כהן:
אין בעיה, בגדול, בערך שעה אחרי הפגיעה, הצוותים שלנו, כולל אני , היינו כבר ברחובות והישיבות דרך אגב, נעשו במוזיאון, בחדר אחד שלא נפגע, ישבנו שם עם ראש העיר ועשינו שם הערכות מצב
מירב כהן:
 כבר ביום הזה סיירנו ברוב הבתים, חלק מהתושבים בבניין שנפגע, פונו לבית מלון באמצעות העירייה, בתיאום איתנו, כי בעצם העירייה פינתה אותם ואנחנו לוקחים את העלויות האלו על רשות המיסים, כי זה חלק מהתהליך שלנו
מירב כהן:
 אותם דיירים כרגע, כבר התחילו להעביר לנו חוזים של דיורת שכורות, כי ייקח זמן עד שיוחלט מה עושים במבנה
מירב כהן:
 בגדול יש לנו החלטה מקצועית של המיסים, מה צריכים לעשות, אבל הדיירים צריכים להחליט, מה הם רוצים לעשות, בשלב הזה, הם חתמו לנו על אישורים שאנחנו נוכל לחזק את המבנה, כי צריך תמיכה בפנים, שלא תהיה קריסה, או כל מיני דברים כאלה
מירב כהן:
 כרגע אנחנו גם סוגרים בדלתות זמניות את כל הבתים, היצבנו שומרים, גם העירייה הציבה שומרים וגם אנחנו הצבנו שומרים, כדי שלא יהיה ביזה, עירייה יותר שומרים שאנשים לא ייכנסו וייקרה משהו
מירב כהן:
 בנוסף יש לנו גם שומר, מטעם רשות המיסים, במוזיאון שנמצא שם
מירב כהן:
 נכון להיום, ביקרנו בכל הבתים ברחובות, יום שישי ויום ראשון סיימנו את כולם, לכל הבתים טיפלנו חלק מהם כבר התחלנו לשלם
מירב כהן:
 מבחינת, היו שם נזקים גם לרכבים וגם למבנים, היה ככה פיצוץ די מיוחד, לא רגיל ממה שאנחנו רואים בעבר וכנראה שזה ההחלטה, להרוס חלק מהמבנה, אני לא יכול להיכנס לכל הפרטים, כי זה צריך להיות בשיתוף עם הדיירים, אבל הם מקבלים את השירות הכי טוב
מירב כהן:
     לפני יומיים נפגשנו איתם, עם נציגי העירייה ועם כל הדיירים בבניין שנפגע, הצגנו להם את התוכניות שלנו והתקדמנו איתם, אני מקווה שתוך שבוע, כולם ייצאו מבתי מלון ונוכל לממן להם דירה חלופית, זה מה שאנחנו עושים, שכירות למשך שנה, כי זה יהיה תהליך לא קצר
מירב כהן:
 לגבי המוזיאון, המוזיאון כבר היינו בתיאום עם הרשות המקומית שהיא אחראית על המבנה, יש כבר כתב כמויות
מירב כהן:
 דרך אגב, יש עובדים כבר מאתמול, משפצים את המקום, פינו את כל ההריסות, היום מתחילים חלונות וכל מיני דברים כאלה, הכול בתיאום עם העירייה
מירב כהן:
 זהו, אני לא רואה, יש לי אפילו תמונות של הקבלנים שנמצאים שם, אני לא רואה שיש בעיה עם העירייה, הכול בתיאום מלא איתם
עודד פורר:
מה הערכת עלויות שלכם?
מירב כהן:
אני לא יכול להיכנס לעלויות, אבל הכול בתיאום איתם, יש כתב כמויות, הם התחילו לרוץ עליו, התחילו לעבוד